《和希膺韵》
宋代·胡仲弓

醉将浓墨写乌丝，湖海相逢彼一时。
洗竹仅留墙外笋，买花空拣担头枝。
白鸥早已寒前约，青鸟谁知误后期。
惆怅玉箫声已断，倚阑重省寄来诗。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。